黃毓民昨日為下月舉行的棟篤笑「少理老懵」開記者會,請來黃子華、吳鎮宇及張達明這三位擅長搞棟篤笑的嘉賓撐場。會上毓民向三人拜師,三人卻以寫有「唔關我事」的牌匾表明立場,以免毓民惹火言論波及自己,十分搞笑。
稍後將返無綫拍劇的子華表示:「我呢排待業,今日(即昨日)先約監製傾偈,未知邊個做女主角。(你想呢?)啲花旦個個都有劇拍隨時唔得閒。(鄭裕玲都話唔拍劇!)我都驚辛苦冇得瞓,希望喺唔使咁辛苦嘅情況下可以同佢再合作。(拍劇酬勞如何?)好多錢呀,做完打跛腳唔使憂!」
另外,投資今次棟篤笑的林建名對早前失車表示:「我都矇查查,係警方通知我先知,架車都燒晒,唔知保險賠唔賠得足,警方話匪徒三分鐘就可以拆防盜,都冇得小心。(失車引發黑幫大廝殺喎!)我唔知,警方會處理。」